CELEX: 62013CN0424
Language: sk
Date: 2013-07-25 00:00:00
Title: Vec C-424/13: Návrh na začatie prejudiciálneho konania, ktorý podal Bayerischer Verwaltungsgerichtshof (Nemecko) 25. júla 2013 — Zuchtvieh-Export GmbH/Stadt Kempten

16.11.2013   
            
            
               SK
            
            
               Úradný vestník Európskej únie
            
            
               C 336/6
            
         Návrh na začatie prejudiciálneho konania, ktorý podal Bayerischer Verwaltungsgerichtshof (Nemecko) 25. júla 2013 — Zuchtvieh-Export GmbH/Stadt Kempten
   (Vec C-424/13)
   2013/C 336/14
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bayerischer Verwaltungsgerichtshof
   
      Účastníci konania pred vnútroštátnym súdom
   
   
      Žalobkyňa: Zuchtvieh-Export GmbH
   
      Žalovaný: Stadt Kempten
   
      Prejudiciálne otázky
   
   
               1.
            
            
               Má sa článok 14 ods. 1 nariadenia (ES) č. 1/2005 (1) vykladať v tom zmysle, že v prípade dlhej cesty domácich nepárnokopytníkov, domáceho hovädzieho dobytka, oviec, kôz a ošípaných, ak sa miesto odoslania nachádza v členskom štáte Európskej únie, ale miesto určenia v tretej krajine, príslušný orgán miesta odoslania môže plán prepravy, ktorý predložil organizátor, opečiatkovať podľa článku 14 ods. 1 písm. c) len v tom prípade, keď spĺňa požiadavky stanovené v článku 14 ods. 1 písm. a) bode ii), pokiaľ ide o celú cestu z miesta odoslania až do miesta určenia, teda aj pre úseky cesty, ktoré sa nachádzajú úplne mimo Európskej únie?
            
         
               2.
            
            
               Má sa článok 14 ods. 1 nariadenia (ES) č. 1/2005 vykladať v tom zmysle, že orgán miesta odoslania, ktorý je príslušný podľa tohto ustanovenia, môže podľa článku 14 ods. 1 písm. b) nariadenia uložiť organizátorovi prepravy povinnosť zmeniť plán zamýšľanej dlhej cesty tak, aby sa ustanovenia tohto nariadenia dodržali počas celej cesty z miesta odoslania do miesta určenia, aj keď jednotlivé úseky cesty ležia výlučne v tretích krajinách?
            
         
      (1)  Nariadenie Rady (ES) č. 1/2005 z 22. decembra 2004 o ochrane zvierat počas prepravy a s ňou súvisiacich činností a o zmene a doplnení smerníc 64/432/EHS a 93/119/ES a nariadenia (ES) č. 1255/97 (Ú. v. EÚ L 3, 2005, s. 1).